Rijeka, 29. studenog 2019.g.

**NAJAVA DOGAĐANJA I POZIV ZA MEDIJE**

**PROSLAVA 155. OBLJETNICE PODRUČNE ŠKOLE PRAPUTNJAK**

**U SUSJEDSTVU PRAPUTNJAK EUROPSKE PRIJESTOLNICE KULTURE**

**U subotu, 30. studenog 2019.g. u 18 sati u Domu kulture Praputnjak** (Praputnjak 158A), **u susjedstvu Praputnjak, jednom od 27 susjedstava Europske prijestolnice kulture, održat će se prigodni program proslave 155. godišnjice Područne škole Praputnjak,** škole koju trenutno pohađa ukupno šest učenika.

**U programu proslave sudjeluju:**

* **Prof. dr. sc. Jasminka Ledić**
* **Zoran Pavletić, prof., ravnatelj O.Š. Hreljin**
* **učenici P.Š. Praputnjak i učiteljica Gordana Kružić**
* **Dječji pjevački zbor „Praputnjarski slavići“ i voditeljica Ana Glasnović**
* **Lucija Rajnović**
* **nekadašnji učenici i učitelji P.Š. Praputnjak**

Uz sam program proslave 155. obljetnice škole, u Domu kulture Praputnjak **bit će otvorena i izložba dosad prikupljenih fotografija generacija polaznika P.Š. Praputnjak**. Izložit će se **materijali koje su školi dostavili sakupljači uspomena na djetinjstvo i školovanje u Praputnjaku, na život uz školu i u školi, a svoje mjesto na izložbi naći će i pisane uspomene bivših učenika**. Izložba se može pogledati svakodnevno od 1. do 4. prosinca 2019.g. između 17 i 19 sati.

Proslavu organiziraju **Etno udruga Težakinje i težaki z Praputnjaka**, **Udruga Praputnjak – kulturni krajolik** u suradnji sa **Mjesnim odborom Praputnjak** i **Osnovnom školom Hreljin** te uz financijsku potporu Grada Bakra i Primorsko-goranske županije. Manifestacija je dio programa susjedstva Praputnjak, jednog od 27 susjedstava Europske prijestolnice kulture.

*Programski pravac 27 susjedstava Europske prijestolnice kulture okuplja susjedstva diljem Primorsko-goranske županije i svako od njih povezuje s jednim susjedstvom iz jedne od 27 zemalja članica Europske unije, u suradnjama i razmjenama iskustava, običaja i svakodnevice. Time razvija dobre međuljudske odnose i stvara atmosferu uživanja u različitosti. Povezivanja i neformalne mreže suradnji zalog su budućih aktivnosti u području kulture koje će se nastaviti i nakon 2020. 27 susjedstava spaja ljude otoka, obale, zaleđa, gorja te samoga grada Rijeke. To su: Lovran, Opatija, Matulji, Kastav, Pehlin, Drenova, Škurinje, Turnić i Mlaka, Kampus na Trsatu, Jelenje, Čavle, Praputnjak, Kostrena, Crikvenica, Novi Vinodolski, otok Rab, otok Unije, grad Cres, grad Krk, Malinska, Vrbnik, Gomirje, Mrkopalj, Fužine, Delnice, Brod na Kupi i Gornji Kuti.*

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42